Szilágyi Domokos: Ảprilisi mondókák

 Ảprilis elseje bolond nap,

 kedvére tesz minden bolondnak.

 Ảprilis elseje csodás nap –

 kerítsük sorját a csodáknak.

 Este kél fel a nap, nem máskor

 elalszik az eból kutyástól.

 Kakukk költ fészkében verebet.

 macskára vadásznak az egerek.

 Vakondék vízparton napoznak,

 gímszarvas kopót űz naphosszat.

 Sündisznó sündörög le és föl:

 megretten minden kisegértöl.

 Meggyúl a hó, ég nagy lánggal,

 makkot terem árvalányhaj.

 Liliomot nyit a kőris,

 dorombol a macskakő is.

 Kemence megy kódorogni,

 kutyatejet legel Bodri.

 Róka búvik tacskólyukba,

 tűzre rossz fát nem tesz Jutka.

 Farkast lenyúz göndör bárány,

 cukrot vesz az irha árán.

 Méz vadászik medvére,

 nyalogatja kedvére.

 Csillog – villog a sötét,

 puskát lődöz a sörét.

 Szilvát érlel a kopár

 sziklatetőn a gyopár.

 Nyúl ebédel agarat,

 pocegér sasmadarat.

 Pulit terel a birka,

 leckét magol az irka.

 Szakácsnét főz az ebéd,

 gazda szolgálja ebét.

 Vérest süt a vérmedve,

 alma búvik féregbe.

 Galamb elejt vércsét,

 pondró, csimasz jércét.

 Horgászt fog a harcsa,

 hogy a vízben tartsa.

 …Lám, egymást érik a csodák!

 Szerencse, hogy csak egy napon át.